Konsert by Bronkhorstbaai | SkalkSkryf
« Winter byt
Volmaan 16/06/2011 »
Konsert by Bronkhorstbaai
Junie 15, 2011 deur Louwie
Was toe onlangs by ons skoonseun Piet van Wyk de Vries se verjaarsdag gewees. Om dit te vier het hy ons genooi na `n gratis optrede deur homself by die Imagine Café op die beeldhouer Anton Smit se beeldeplaas by die Bronkhorstspruit dam. (Ook genoem Dronkwordspruit, maar dis `n ander storie vir `n ander dag.)
`n Gawe plek, die plaas van beelde. Wonderlike skeppings deur `n begaafde kunstenaar. Kan al daai reuse kop van klip in my tuin sien staan. Maar ek sal my huis moet verkoop om die beeld te kan bekostig, en waar sit ek daai kop dan? Maak `n draai as jy in die omgewing is en gaan drink `n kommetjie vriendelike koffie.
Ook `n begaafde kunstenaar is ons Piet. Sing en gesels en kollekteer geld vir sy verjaarsdag in `n moerse groot pot wat hy rondstuur tussen die gaste. `n Heel genotvolle Wintersaand met musiek, sop, boerekos en genoeg om te drink.
Die man skryf al sy liedjies self. Skryf ook vir Mathys en ander singende siele. Hier is een van sy liedjies.
Posted in Uncategorized | Tagged Anton Smit, Bronkhorstspruit, Piet van Wyk de Vries | 2 Kommentaar
op Junie 17, 2011 at 10:21 vm Son
Nou toe nou! Ek het al die man se CD’s 🙂
op Junie 17, 2011 at 8:22 nm Louwie
Sy het goeie smaak 😀 Mooi so Son. Hy maak so nou en dan `n draai in die Kaap. Sal jou spesiaal laat weet wanneer en waar hy weer in daai omgewing sing.